Námestie slobody 1/29, 813 70 Bratislava 1Telefón: (07) 54430029, 54433016, Fax: (07) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
19.4.2001
K materiálu č. 2639/2001
K bodu č. 2	
     

S T A N O V I S K O

 k návrhu zákona o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov.    

Návrh zákona o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov predkladá na rokovanie Legislatívnej rady vlády Slovenskej republiky ministerka financií na základe Plánu legislatívnych úloh vlády  Slovenskej republiky na rok 2001. 
               Predmetom úpravy návrhu zákona je prispôsobovanie sa európskym štandardom a dosiahnutie kompatibility so smernicami Európskej únie, zabezpečiť splniteľnosť oprávnených nárokov osôb poškodených prevádzkou motorového vozidla, odstrániť monopolné vykonávanie daného druhu poistenia jedným poisťovateľom a vytvoriť možnosti výberu poisťovateľa. 
Finančný sektor je jedným z kľúčových prvkov fungovania hospodárstva. Cieľom koordinácie finančného sektora v Európskych spoločenstvách bolo vytvoriť jednotný trh finančných služieb. Hlavným cieľom bolo skoordinovať minimálne požiadavky na inštitúcie odlišného typu s cieľom dosiahnuť jednotný minimálny štandard a zabezpečiť rovnaké súťažné podmienky ako základ pre riadenie zo strany domovskej krajiny a pre jednotnú licenciu.
Návrh zákona patrí medzi priority v oblasti aproximácie práva podľa čl.70 a medzi prioritné úlohy vlády SR vyplývajúce z Pravidelnej správy EK o  pripravenosti SR na členstvo v EÚ na základe uznesenia vlády č.17/2001, ktoré uložilo ministerstvu financií predložiť návrh zákona do 31.januára 2001. Návrh je prioritou podľa Partnerstva pre vstup a NPAA.  V práve Európskej únie je návrh zákona upravený primárnou legislatívou v čl. 49-55 Zmluvy o založení ES a sekundárnou legislatívou, a to:
V prvej smernici rady č.72/166/EHS o zbližovaní zákonov členských štátov  pre prípad občianskoprávnej zodpovednosti za škodu spôsobenú prevádzkou  motorových vozidiel a vynútení povinnosti sa pre prípad takejto zodpovednosti poistiť, ktorá ustanovuje zásady systému zelených kariet ako základu pre systém poistenia motorových vozidiel v Európskej únii a ruší kontrolu zelených kariet na vnútorných hraniciach Európskej únie,   
- v druhej smernici rady č.84/5/EHS o zbližovaní zákonov členských štátov pre prípad občianskoprávnej zodpovednosti za škodu spôsobenú prevádzkou motorových vozidiel, ktorá požaduje od každého členského štátu vytvoriť alebo povoliť orgán(garančný fond) na odškodnenie obetí úrazov spôsobených nepoistenými alebo neidentifikovanými vozidlami a zosúlaďuje minimálnu výšku poistného plnenia(za spôsobenú hmotnu škodu a ublíženie na zdraví), 
- v tretej smernici rady č.90/232/EHS o zbližovaní zákonov členských štátov pre prípad občianskoprávnej zodpovednosti za škodu spôsobenú prevádzkou motorových vozidiel, ktorá ustanovuje povinnosť členským štátom prijať potrebné kroky na zabezpečenie toho, aby sa povinné poistenie zodpovednosti za škodu v súvislosti s používaním motorových vozidiel vzťahovalo na celé územie spoločenstva. 
              - v smernici rady č.90/618/EHS pozmeňujúca, pokiaľ ide o zákonné poistenie motorových vozidiel prvú smernicu rady č.73/239/EHS a druhú smernicu rady č.88/357/EHS, ktorá ustanovuje najmä povinnosť členského štátu, v ktorom sa poskytujú služby, požadovať, aby sa poisťovňa stala členom jeho garančného fondu a aby sa podieľala na jeho financovaní. Poisťovatelia si okrem toho musia vymenovať svojho reprezentanta pre ten členský štát, v ktorom poskytujú služby, požadovať, aby sa poisťovňa stala členom jeho garančného fondu, a aby sa podieľala na jeho financovaní. Poisťovatelia si okrem toho musia vymenovať svojho reprezentanta pre ten členský štát, v ktorom poskytujú služby, zodpovedného za zhromaždenie potrebných informácii a za zastupovanie poisťovateľa vo vzťahu k osobám uplatňujúcim nárok alebo opravný prostriedok pred súdmi alebo orgánmi daného členského štátu. 
- v smernici rady č.2000/26/ES o aproximácii zákonov členských štátov vzťahujúcich sa na poistenie zodpovednosti za škodu pri prevádzkovaní motorových vozidiel, a ktorou sa menia a dopĺňajú smernice rady č. 73/239/EHS a č.88/357/EHS, ktorá ustanovuje špeciálne ustanovenia pre poškodené strany, ktoré majú nárok na náhradu akejkoľvek ujmy alebo škody, ktorá bola spôsobená dopravnou nehodou. Uvedené osoby majú  právo na podanie žaloby voči poisťovni osoby nesúcej zodpovednosť. Upravuje činnosť likvidačných zástupcov, informačných centier, orgánov pre náhradu škody.

Predkladateľ v súlade s legislatívnymi pravidlami vlády vypracoval doložku zlúčiteľnosti návrhu zákona a tabuľky zhody s právom EÚ. 
             Sekcia Inštitút pre aproximáciu práva uplatňuje k návrhu zákona nasledujúce pripomienky:
K doložke zlúčiteľnosti:
1)	k bodu 3 odporúčame neuvádzať čl.84 a prílohu XVI Európskej dohody o pridružení, keďže v tomto bode sa uvádza len primárna a sekundárna legislatíva upravujúca problematiku návrhu zákona, t.j.príslušné články zmluvy o založení EÚ ako aj smernice, nariadenia a rozhodnutia Európskeho parlamentu, rady alebo komisie a takisto v tomto zmysle upraviť bod 5 doložky zlúčiteľnosti. 
               2) k bodu 6 – odporúčame uviesť, prečo sa úplna kompatibilita dosiahne až vstupom SR do EÚ.
K tabuľkám zhody
- odporúčame prepracovať tabuľky zhody k všetkým transponovaným smerniciam tak, aby boli v súlade s Prílohou č.1a k legislatívnymi pravidlami vlády SR a uznesením NR SR č.726 zo 16.februára 2000, v ktorom NR SR žiada vládu SR, aby zabezpečila u legislatívnych návrhoch dôsledné a komplexné vypĺňanie tabuliek zhody, aby mali pre poslancov vysokú vypovedaciu hodnotu pre posúdenie porovnania právneho poriadku SR s právnym poriadkom EU.
      Odporúčame najmä:
a)	doplniť k ustanoveniam smernice, ktoré sa nepreberajú do právneho poriadku SR, uviesť   dôvod a kedy sa predpokladá ich transpozícia. 
b)	pri niektorých ustanoveniach smerníc sú uvedené nesprávne ustanovenia predkladaného návrhu, napr.: čl. 1, 6, 7 smernice č.26/2000/ES, čl.2 smernice č.90/232/EHS.
c)	pri niektorých ustanoveniach smerníc, ktoré sú zapracované do návrhu zákona nie sú uvedené príslušné ustanovenia návrhu zákona, napr.čl. 3 smernice č.26/2000/ES, čl.3 smernice č.84/5/EHS                                                                      

    

I

Bratislava	17.04.2001	
Vypracoval:	Mgr.Jaroš	
Tel.:	57295633	

JUDr. Mária Krošlákovágenerálna riaditeľka